OBRAZAC 1



**Naručilac, Javno preduzeće za upravljanje morskim dobrom Crne Gore**

Broj iz evidencije postupaka javnih nabavki: Broj: 0204 – 786/2

Redni broj iz Plana javnih nabavki : 8

Budva, 22.03.2021. god.

Na osnovu člana 93 stav 1 Zakona o javnim nabavkama („Službeni list CG“, br. 074/19) Javno preduzeće za upravljanje morskim dobrom Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**IZGRADNJA I UREĐENJE ŠETALIŠTA NA JAZU, OD POSTOJEĆEG DEFINISANOG ŠETALIŠTA, OBALNIM ZIDOM ISPOD KATASTARSKE PARCELE BROJ 70 K.O. PRIJEVOR I DO ZAPADNOG KRAJA PLAŽE JAZ NA KATASTARSKOJ PARCELI BROJ 96 K.O. PRIJEVOR I (SEKTOR 42 PO PPOP) U DUŽINI OD CCA 226 M, OPŠTINA BUDVA**

Predmet nabavke se nabavlja:

kao cjelina

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama

**Izgradnja i uređenje šetališta na Jazu, od postojećeg definisanog šetališta, obalnim zidom ispod katastarske parcele broj 70 K.O. Prijevor I do zapadnog kraja plaže Jaz na katastarskoj parceli broj 96 K.O. Prijevor I (sektor 42 po PPOP) u dužini od cca 226 m, opština Budva.**

**CPV – Jedinstveni rječnik javnih nabavki**

45000000-7 Gradevinski radovi,

45300000 Elektroinstalacije i elektromontažni radovi,

71355000-1 Geodetske usluge

Ponuđač je dužan da u finansijskom dijelu ponude u koloni „Bitne karakteristike predmeta nabavke u pogledu kvaliteta, dimenzija, oblika, bezbjednosti, performansi, označavanja, roka upotrebe i dr...“, za prefabrikovane betonske ploča za popločavanje staze sa opisom osnovnih karakteristika betonskih ploča, betonske parkovske klupe bez naslona sa opisom osnovnih karakteristika, betonske korpe za otpatke sa opisom osnovnih karakteristika, stubove javne rasvjete sa opisom osnovnih karakteristika, svjetiljke javne rasvjete sa opisom osnovnih karakteristika, navede naziv proizvođača i tip proizvoda koji nudi sa bitnim karakteristikama.

1. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

**- Rok izvršenja ugovora je**:

Rok izvođenja radova je 100 kalendarskih dana od dana uvođenja u posao.

Rok izvršenja ugovora obuhvata: rok izvođenja radova i vrijeme trajanja garantnog roka.

**- Mjesto izvršenja ugovora je:** opština Budva, lokacija plaža Jaz, ispod katastarske parcele broj 70 K.O. Prijevor i do zapadnog kraja plaže Jaz na katastarskoj parceli broj 96 K.O. Prijevor I

**- Rok plaćanja je:**

* 20% ugovorenog iznosa platit će se u roku od 15 dana od dana dostavljanja avansnog računa i avansne garancije,
* ostatak do 70% ugovorenog iznosa platit će se u najviše tri privremene mjesečne situacije, u roku od 15 dana nakon ovjere od strane Nadzornog organa
* ostatak do ugovorenog iznosa platit će se po Okončanoj situaciji, u roku od 15 dana nakon izvršene primopredaje radova i ovjereno od strane Nadzornog organa

**- Način plaćanja je**: virmanski

**- Uslovi plaćanja su:** prihvatanje dostavljenog avansnog računa i avansne garancije, privremenih i okončane situacije izvedenih radova, ovjereno od strane Nadzornog organa tj. izvršene primopredaje radova.

**- Garantni rok:** za kvalitet izvedenih koji su predmet ovog ugovora je 2 godine, od dana izvršene primopredaje izvedenih radova. U tom periodu Ponuđač sa kojim bude zaključen ugovor je dužan da o svom trošku otkloni sve nedostatke, koji se pokažu u toku garantnog roka, u primjerenom roku, saglasno članu 687 stav 1 Zakona o obligacionim odnosima.

**- Način sprovođenja kontrole kvaliteta:** Prethodna ispitivanja za materijale koji će se ugraditi i tekuća ispitivanja za materijale i radove, vrši izvodjač tradova preko ovlašćene organizacije za kontrolu kvaliteta, u skladu sa propisima i na zahtjev nadzornog organa.

**- Dokaz odnosno sertifikat, koje izdaju akreditovana sertifikaciona tijela o ispunjavanju uslova kvaliteta predmeta nabavke**

- za prefabrikovane betonske ploče: Ateste o kvalitetu betonskih ploča koje se nude (čvrstoća na pritisak i habanje) od strane ovlašćene i sertifikovane ustanove

- Izvještaj o testiranju, potvrde i drugi načini dokazivanja –

Sav ugrađeni materijal i oprema moraju odgovarati opisu, bitnim karakteristikama i obimu definisanim Ponudom i prilikom realizacije ugovora ponuđač sa kojim bude zaključen ugovor dostavlja NARUČIOCU ateste o izvršenim ispitivanjima materijala i opreme kojima se dokazuju opisi i  bitne karakteristike materijala i opreme definisani Ponudom. Sve troškove ispitivanja materijala i opreme snosi Ponuđač sa kojim bude zaključen ugovor. Ako se između Nadzornog organa i Ponuđača sa kojim bude zaključen ugovor pojave nesaglasnosti u pogledu materijala koji se ugrađuje, materijal se daje na ispitivanje kako bi se utvrdilo da li odgovara opisu i obimu definisanim Ponudom. Troškove ovog ispitivanja plaća Ponuđač sa kojim bude zaključen ugovor koji ima pravo da traži njihovu nadoknadu od NARUČIOCA, ako ovaj nije bio u pravu.

Materijal za koji se utvrdi da ne odgovara opisu, bitnim karakteristikama i obimu definisanim Ponudom, Ponuđač sa kojim bude zaključen ugovor mora o svom trošku da ukloni sa gradilišta u roku koji mu odredi Nadzorni organ.

- Primopredaja i puštanje u rad:

Pregled i primopredaja izvedenih radova vršiće se prema propisima koji važe u sjedištu NARUČIOCA. Obavijest da su radovi završeni Ponuđač sa kojim bude zaključen ugovor podnosi NARUČIOCU preko Nadzornog organa. Po obavljenom pregledu i primopredaji izvedenih radova i otklanjanju eventualno utvrđenih nedostataka, ugovorene strane će preko svojih ovlašćenih predstavnika izvršiti konačni obračun izvedenih radova.

- Način obračuna troškova izvedenih radova: po izvedenim količinama radova i jediničnim cijenama

1. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmenta nabavke:[[5]](#footnote-5)**

**Procijenjena vrijednost predmeta nabavke bez zaključivanja okvirnog sporazuma**:

kao cjeline je - procijenjene vrijednosti bez uračunatog PDV-a 198.347,11 €;

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je definisan kao cjelina i ne može se djeliti po partijama

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

NE SPROVODI SE ZAJEDNIČKA NABAVKA

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Centralizovana nabavka Ne sprovodi se

**NAČIN SPROVOĐENJA ELEKTRONSKE AUKCIJE**

ne

**ELEKTRONSKI KATALOG**

ne

**PONUDA SA VARIJANTAMA**

Mogućnost podnošenja ponude sa varijantama

- Varijante ponude nijesu dozvoljene i neće biti razmatrane.

**REZERVISANA NABAVKA**

Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: ne

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

1. garanciju za dobro izvršenje ugovora, za slučaj povrede ugovorenih obaveza u iznosu od 10 % od ukupne vrijednosti ugovora( sa uračunatim pdv-om). Garancija za dobro izvršenje ugovora treba da važi 30 dana duže od ponuđenog roka izvođenja radova.

2. avansnu garanciju, za avansno plaćanje u iznosu ugovorenog avansa, sa rokom važenja za vrijeme ukupnog trajanja ugovora. U slučaju prekoračenja roka izvršenja ugovora, ponuđač sa kojim bude zaključen ugovor dužan je da, na zahtjev naručioca, prije isteka roka važenja, produži garanciju za avansno plaćanje.

Avansna garancija se može aktivirati u slučaju neproduženja roka važenja iste, ako je produžen rok uzvršenja ugovora i kod jednostranog raskida ugovora

3. garanciju za otklanjanje nedostataka u garantnom roku, za slučaj da izabrani ponuđač u garantnom roku ne ispuni obaveze na koje se garancija odnosi u iznosu od 10 % od vrijednosti ugovora sa rokom važenja 8 dana dužim od garantnog roka.

U Garancijama (pod tačkom 1., 2., i 3.) je potrebno navesti da su bezuslovne i plative na prvi poziv.

Garancije ne mogu da sadrže dodatne uslove za isplatu, kraće rokove od onih koje odredi NARUČILAC, manji iznos od onog koji odredi NARUČILAC.

U slučaju opravdanog produženja roka izvršenja ugovora ponuđač sa kojim bude zaključen ugovor dužan je produžiti avansnu garanciju i garanciju za dobro izvršenje ugovora.

 4. polisu osiguranja od profesionalne odgovornosti, u skladu sa članom 131 stav 1 Zakona o planiranju prostora i izgradnji objekata (“Službeni list Crne Gore broj 064/17 i 44/2018“) i Uredbom o minimalnoj sumi osiguranja od profesionalne odgovornosti u oblasti izgradnje objekata (“Službeni list Crne Gore”, br.068/17 ), u iznosu od 100.000,00 eura sa rokom važenja od dana početka izvođenja radova do isteka garantnog roka, u skladu sa zakonom. Polisa osiguranja od profesionalne odgovornosti mora da se odnosi na ugovorene radove i da pokriva rizik odgovornosti za štetu prouzrokovanu licima, za štetu na objektima i za finansijski gubitak. **„**Izgradnja i uređenje šetališta na Jazu, od postojećeg definisanog šetališta, obalnim zidom ispod katastarske parcele broj 70 K.O. Prijevor I do zapadnog kraja plaže Jaz na katastarskoj parceli broj 96 K.O. Prijevor I (sektor 42 po PPOP) u dužini od cca 226 m, Opština Budva“.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

 odnos cijene i kvaliteta

 Vrednovanje ponuda vršiće se po osnovu kriterijuma odnos cijene i kvaliteta, primjenom relativnog (proporcionalnog) metoda.

**Vrednovanje će se vršiti na osnovu:**

**1. najniža ponuđena cijena (C)....................................................................................................... 90 bodova**

Minimalnu cijenu obračunava se sa max brojem bodova.

Bodovi za ostale cijene obračunavaju u odnosu na najnižu ponuđenu cijenu po formuli:

 **C = (Cmin/ Cp) x 80**

Cp – ponuđena cijena bez uračunatog PDV-a

Cmin – najniža ponuđena cijena bez uračunatog PDV-a

**2. kvalitet (K)................................................................................................................................. 10 bodova**

Vrednovanje ponuda po osnovu parametara kvaliteta koji se odnose na iskustvo lica kojim će biti povjereno rukovođenje gradjenjem objekta u cjelini, vrši se na osnovu podatka o iskustvu navedenog lica, a što se dokazuje dokazima nadležnog organa i/ili ovlašćene organizacije, odnosno pravnog lica o stručne osposobljenosti lica kojima će biti povjereno izvršenje predmeta nabavke, na način što se za svaki od navedenih elemenata ovog parametra utvrdi određeni broj bodova tako da njihov zbir daje maksimalni broj bodova koji je predviđen po ovom parametru kvalitet

Maksimalan broj bodova po ovom parametru (10) dodijelit će se ponuđaču koji ponudi najveći broj dokaza koji ispunjavaju navedeni uslov.

Bodovi za ostale ponuđače utvrdit će se po sledećoj formuli:

K = (Kp/Kmax) x 10

K - broj bodova

Kmax – najveći broj dokaza koji ispunjavaju traženi uslov

Kp - ponuđeni broj dokaza koji ispunjavaju traženi uslov

**Formula za ukupan broj bodova**

U = C+K

**U Ukupan broj bodova**

C - Najniže ponuđena cijena

K – Kvalitet

**NAJPOVOLJNIJA JE ONA PONUDA ČIJI JE UKUPAN BROJ BODOVA NAJVEĆI, ODNOSNO NAJBLIŽE 100 .**

1. **JEZIK PONUDE**

Ponuda se sačinjava na:

-crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

-latinski izrazi za djelove ponude koji se odnosi:

na poziciju 8. Radovi hortikulture (8.3, 8.4)

-engleski jezik za djelove ponude koji se odnosi:

Na poziciju 2 ELEKTROMONTAŽNI RADOVI, 2.13 za optiku

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 21.04.2021. godine do 10:00 sati.

Otvaranje ponuda održaće se dana 21.04.2021.godine u 10:30 sati.

Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi ul. Popa Jola Zeca bb, Budva
* preporučenom pošiljkom sa povratnicom na adresi ul. Popa Jola Zeca bb, 85310 Budva, s tim što ponuda mora biti uručena od strane poštanskog operatora najkasnije do roka određenog za podnošenje ponude,

radnim danima od 08:00 do 13:00 sati, izuzev u periodu od 11:30 do 12:00 sati, zaključno sa danom 21.04.2021. godine do 10:00 sati.

 **USLOVI ZA AKTIVIRANJE GARANCIJE PONUDE**[[8]](#footnote-8)

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci ili okvirni sporazum;

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija ne sadrži tajne podatke

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

**Obaveze Naručioca**

NARUČILAC se obavezuje:

* da za predmetne radove podnese prijavu građenja nadležnom inspekcijskom organu u roku od 15 dana prije početka građenja,
* da uvede u posao ponuđača sa kojim bude zaključen ugovor u ugovorenom terminu kao i da obezbijedi potrebne uslove za nesmetano izvršenje usluge,
* da prati izvođenje predmetnih radova,
* da imenuje Stalni stručni nadzor i Komisiju za primopredaju radova.
* blagovremeno, pisanim putem, obavijesti ponuđača sa kojim bude zaključen ugovor o danu početka izvođenja radova na objektu koji je predmet javne nabavke, a najkasnije tri dana prije početka izvođenja ovih radova;
* da ponuđaču sa kojim bude zaključen ugovor dostavi tehničku i drugu dokumentaciju predviđenu Zakonom, potrebnu za izvođenje predmetnih radova;
* da vrši uredno plaćanje ponuđaču sa kojim bude zaključen ugovor prema dinamici shodno prihvaćenoj ponudi:

**Obaveze Ponuđača sa kojim bude zaključen ugovor:**

Ponuđač sa kojim bude zaključen ugovor se obavezuje da:

* da imenuje ovlašćenog inženjera koji će rukovoditi građenjem objekta u cjelini, shodno Zakonu o planiranju prostora i izgradnji objekata;
* da ovlašćeni inženjer iz tačke 1. ovog stava kao i ovlašćeni inženjeri koji će rukovoditi građenjem pojedinih vrsta radova, budu svakodnevno prisutni na predmetnoj lokaciji na kojoj se izvode radovi, odnosno da moraju biti prisutni prilikom izvođenja one vrste radova za čije su rukovođenje ovlašćeni;
* da dostavi NARUČIOCU detaljni dinamički plan izvođenja radova u roku od 5 (pet) dana od dana potpisivanja ugovora;
* da izradi i postavi informativnu tablu za izvođenje radova saglasno Pravilniku o obliku i izgledu table za građenje objekta (“Službeni list Crne Gore” broj 70/17);
* da organizuje gradilište na način kojim će se obezbijediti pristup lokaciji, nesmetani saobraćaj i zaštita okoline za vrijeme trajanja građenja;
* da obezbijedi dokaze o kvalitetu izvedenih radova, odnosno ugrađenih materijala, instalacija i opreme izdate od strane ovlašćene organizacije u vezi sa izvođenjem predmetnih radova, da uredno i po propisima koji važe u sjedištu NARUČIOCA vodi propisanu gradilišnu knjigu;
* organizaciju i priključenje gradilišta na instalacije električne energije, vodovoda, kanalizacije, PTT, obezbeđuje sam i o svom trošku;
* da radove koji su predmet Ugovora izvede na način i u roku preciziranim dostavljenom ponudom;
* da o svom trošku otkloni sva oštećenja nastala njegovom krivicom NARUČIOCU i trećim licima;
* da blagovremeno dostavlja potrebne garancije sa rokom važenja predviđenim za određenu vrstu radova;
* da po završenim radovima povuče sa gradilišta svoje radnike, ukloni preostali materijal, opremu, sredstva za rad, očisti gradilište od otpadaka koje je napravio i uredi i očisti okolinu građevine i samu građevinu (objekat na kome je izvodio radove);
* da izvodi predmetne radove u skladu sa Zakonom o planiranju prostora i izgradnji objekata;
* radove vrši svakodnevno u odnosu na faze i vrstu radova koji se izvode;
* radove vrši u obimu i na način koji je ponudio, u skladu sa predmjerom radova iz tenderske dokumentacije;
* ugovorene radove vrši preko imenovanih ovlašćenih inženjera i ovlašćenih lica, te da u slučaju njihove spriječenosti da budu angažovani na izvodjenju radova zbog bolesti, prestanka radnog odnosa ili oduzimanja licence ili ovlašćenja, odmah imenuje drugog ovlašćenog inženjera odnosno ovlašćeno lice i o tome obavijesti naručioca;
* dostavi potrebnu atestnu dokumentaciju u toku izvođenja radova, i to za sav materijal i opremu prije ugradnje, a za izvedene radove nakon završetka istih;
* u vezi sa građenjem predmetnog objekta uredno i po propisima vodi propisanu gradilišnu dokumentaciju;
* blagovremeno ovjerene od stručnog nadzora privremene situacije i okončanu situaciju, dostavi NARUČIOCU, koji će po istim izvršiti plaćanje u ugovorenom roku
* da preda NARUČIOCU polisu osiguranja od profesionalne odgovornosti
* da za sadni materijal naveden pod tačkama 8.3, 8.4 i 8.5 Tehničke pecifikacije predmetne javne nabavke vrši redovno održavanje zelenila uz primjenu svih potrebnih mjera njege tokom formiranja zelenila u periodu od 1 godine nakon sadnje;
* vrši druge obaveze predviđene ovim ugovorom.

Ukoliko Ponuđač sa kojim bude zaključen ugovor ne bude vršio redovno održavanje zelenila navedeno u obavezama ponuđača sa kojim bude zaključen ugovor, odnosno ukoliko dođe do sasušivanja hortikulturih elemenata dužan je da iste o svom trošku izvadi iz zemlje, odloži na za to propisano mjesto i na propisan način za tu vrstu poslova, zasadi nove sadnice i izvrši humusiranje i ostale radnje, saglasno prihvaćenoj ponudi.

Ponuđač sa kojim bude zaključen ugovor je dužan da prije uvođenja u posao dostavi NARUČIOCU Rješenje o imenovanju ovlašćenih inženjera u skladu sa Zakonom o planiranju prostora i izgradnji objekata. Ponuđač sa kojim bude zaključen ugovor je dužan da imenovanje ovlašćenih inženjera izvrši u skladu sa, dostavljenom Ponudom.

Do promjene ovlašćenog inženjera u odnosu na imenovanje dostavljeno u ponudi može doći samo za slučaj nastupanja okolnosti na koje ponuđač sa kojim bude zaključen ugovor nije mogao da utiče i uz saglasnost NARUČIOCA.

Predložena zamjena ovlašćenog inženjera mora da ispunjava minimum kvalifikacija inženjera koji se zamjenjuje.

Ako Ponuđač sa kojim bude zaključen ugovor ne imenuje ovlašćene inženjere u skladu sa zahtjevima iz prethodna dva stava, Naručilac će aktivirati garanciju za dobro izvršenje ugovora i jednostrano raskinuti ugovor.

**Vršenje stručnog nadzora nad izvođenjem radova**

Stručni  nadzor nad realizacijom ugovora NARUČILAC će vršiti preko privrednog društva za vršenje poslova nadzora, o čemu će pismeno obavijestiti Ponuđača sa kojim bude zaključen ugovor. NARUČILAC će danom uvođenja u posao ponuđaču sa kojim bude zaključen ugovor pismeno saopštiti lica  koja  će  vršiti  stručni i nadzor  nad  izvodjenjem  radova  (u daljem tekstu: Nadzorni organ). Ako u toku izvodjenja radova dođe do promjene nadzornog organa, NARUČILAC će o tome obavijestiti Ponuđača sa kojim bude zaključen ugovor.

Nadzorni organ ov1ašćen je da se stara i kontroliše realizaciju ovog ugovora u skladu sa Zakonom o planiranju prostora i izgradnji objekata. Nadzorni organ nema pravo da oslobodi Ponuđača sa kojim bude zaključen ugovor od bilo koje njegove dužnosti ili obaveze iz ugovora ukoliko za to ne dobije pismeno ovlašćenje od NARUČIOCA. Postojanje nadzornog organa i njegovi propusti u vršenju stručnog nadzora ne oslobadja Ponuđača sa kojim bude zaključen ugovor od njegove obaveze i odgovornosti za kvalitetno i pravilno izvodjenje radova.

Nadzorni organ ima pravo da naredi Ponuđaču sa kojim bude zaključen ugovor da  otkloni izvedene radove koji nisu u skladu sa opisom i obimom radova definisanim Tenderskom dokumentacijom i Ponudom.

Ako Ponuđač sa kojim bude zaključen ugovor, i pored upozorenja i zahtjeva Nadzornog organa, ne otkloni uočene nedostatke i nastavi sa izvodjenjem radova koji nisu u skladu sa opisom i obimom definisanim tenderskom dokumentacijom Nadzorni organ će radove obustaviti i o tome obavjestiti NARUČIOCA i nadležnu inspekciju i te okolnosti unijeti u gradjevinski dnevnik.

Sa izvođenjem radova može se ponovo nastaviti kada Ponuđač sa kojim bude zaključen ugovor preduzme i sprovede odgovarajuće radnje i mjere kojima se prema nalazu nadležne inspekcije i nadzornog organa obezbjedjuje izvodjenje radova skladu sa opisima i obimom definisanim tenderskom dokumentacijom.

Ako se izmedju Nadzornog organa i Ponuđača sa kojim bude zaključen ugovor pojave nesaglasnosti u pogledu materijala koji se ugradjuje, materijal se daje na ispitivanje kako bi se utvrdilo da li odgovara opisu i obimu definisanim Tenderskom dokumentacijom i Ponudom.

Troškove ovog ispitivanja plaća Ponuđač sa kojim bude zaključen ugovor koji ima pravo da traži njihovu nadoknadu od NARUČIOCA, ako ovaj nije bio u pravu.

Materijal za koji se utvrdi da ne odgovara opisu, bitnim karakteristikama i obimu definisanim Tenderskom dokumentacijom i Ponudom, Ponuđač sa kojim bude zaključen ugovor mora o svom trošku da ukloni sa gradilišta u roku koji mu odredi Nadzorni organ.

Sav ugrađeni materijal i oprema moraju odgovarati opisu, bitnim karakteristikama i obimu definisanim Tenderskom dokumentacijom i Ponudom i prilikom realizacije ugovora izvođač dostavlja naručiocu ateste o izvršenim ispitivanjima materijala i opreme kojima se dokazuju opisi i  bitne karakteristike materijala i opreme definisani Tenderskom dokumentacijom i Ponudom. Sve troškove ispitivanja materijala i opreme snosi Ponuđač sa kojim bude zaključen ugovor.

**Ugovorena kazna**

Ako Ponuđač sa kojim bude zaključen ugovor svojom krivicom, bez krivice NARUČIOCA ne završi radove koji su predmet ugovor u ugovorenom roku, dužan je NARUČIOCU platiti na ime ugovorene kazne 1% od ugovorene cijene radova za svaki dan prekoračenja ugovorenog roka završetka radova. Visina ugovorene kazne ne može preći 30% od ugovorene cijene radova.

U slučaju neispunjenja ugovorenih obaveza, NARUČILAC može zahtijevati ili ispunjenje ugovorne obaveze ili ugovornu kaznu.

U slučaju da Ponuđač sa kojim bude zaključen ugovor zadocni są ispunjenjem, NARUČILAC ima pravo da zahtijeva i ispunjenje obaveze i ugovornu kaznu. NARUČILAC se obavezuje da zahtijeva ugovornu kaznu zbog zadocnjenja ako je primio ispunjenje obaveze, są obavezom, da bez odlaganja obavijesti Ponuđač sa kojim bude zaključen ugovor da zadržava svoje pravo na ugovornu kaznu.

Ako NARUČIOCU nastane šteta zbog prekoračenja ugovorenog roka završetka radova u iznosu većem od ugovorene kazne, tada je Ponuđač sa kojim bude zaključen ugovor dužan da plati NARUČIOCU pored ugovorene kazne i iznos naknade štete koji prelazi visinu ugovorene kazne, kao i pravo NARUČIOCA je da zahtijeva razliku do potpune naknade štete.

Za slučaj prekoračenja ugovorenog roka završetka objekta dužem od 30 dana, Naručilac ima pravo jednostrano raskinuti Ugovor o javnoj nabavci i aktivirati garanciju za dobro izvršenje ugovora.

**Raskid ugovora**

Ovaj Ugovor može se raskinuti sporazumno, ako su nastupili bitni razlozi za raskid Ugovora:

1. Ako su poslije zaključenja Ugovora nastupile okolnosti koje se nisu mogle predvidjeti, a koje otežavaju ispunjenje obaveze jedne strane u toj mjeri da bi joj ispunjenje obaveze postalo pretjerano otežano ili bi joj takvo ispunjenje obaveze nanijelo pretjerano veliki gubitak.

Ugovor se raskida Sporazumnim raskidom ugovora koji se dostavlja drugoj ugovornoj strani.

U sporazumnom raskidu ugovora mora biti naznačeno po kom osnovu se Ugovor raskida.

Ugovor se ne može raskinuti zbog neispunjenja neznatnog dijela ugovorene obaveze.

**Jednostrani raskid ugovor**

NARUČILAC može jednostrano raskinuti Ugovor u slučaju:

* da se ponuđač sa kojim bude zaključen ugovor ne odazove uvođenju u posao u roku od 10 (deset) dana od zaključivanja zaključivanja ugovora,
* ukoliko ponuđač sa kojim bude zaključen ugovor ne otkloni utvrđene nedostatke u roku koji mu odredi stručni nadzor,
* ukoliko radove ne izvede u ugovorenom roku bez opravdanog razloga,
* ukoliko imenovani inženjeri ne budu svakodnevno prisutni na predmetnoj lokaciji na kojoj se izvode radovi,
* ukoliko ne preda NARUČIOCU polisu osiguranja od profesionalne odgovornosti koja je u skladu sa zahtjeom iz Tenderske dokumentaciju, kojom prilikom će NARUČILAC aktivirati garanciju za dobro izvršenje ugovora,
* napusti radove ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;
* prilikom realizacije ugovora ne dostavi Naručiocu tehničku dokumentaciju traženu kao garanciju kvaliteta kojom će dokazati da kvalitet ponuđenog materijala i opreme odgovara uslovima/standardima zahtijevanim tenderskom dokumentacijom.

Ukoliko dođe do raskida Ugovora i prekida radova, Naručilac i ponuđač sa kojim bude zaključen ugovor su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

NARUČILAC je dužan da prije raskida Ugovora u pismenoj formi opomene ponuđača sa kojim bude zaključen ugovor o postojanju razloga za jednostrani raskid ugovora, i ostavi mu rok od 3 do 10 dana za otklanjanje raskidnog razloga, ugovor se ima smatrati raskinutim danom dostavljanja izjave o jednostranom raskidu ugovora.

U slučaju ponuđač sa kojim bude zaključen ugovor ne otkloni raskidne razloge NARUČILAC će Izjavom u pismenoj formi obavjestiti ponuđača sa kojim bude zaključen ugovor o raskidu Ugovora.

Ukoliko neizvršavanjem obaveza od strane ponuđača sa kojim bude zaključen ugovor nastupi šteta po NARUČIOCA, ponuđač sa kojim bude zaključen ugovor će biti dužan da istu nadoknadi.

Ugovorne strane će nastojati da sporazumo rješe međusobne odnose, a u suprotnom o postojanju i visini štete odlučivaće sud.

Ukoliko dođe do raskida Ugovora i prekida radova, NARUČILAC i ponuđač sa kojim bude zaključen ugovor su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

U slučaju jednostranog raskida ugovora , naručilac će o tome pisanim putem obavijestiti ponuđača sa kojim bude zaključen ugovor” i aktivirati garanciju za dobro izvršenje ugovora i polisu osiguranja od profesionalne odgovornosti.

**Produžetak roka izvršenja ugovora**

Ugovorone strane mogu odložiti početak radova ili bilo koje aktivnosti u sklopu radova, kao i produžiti datum završetka radova, ukoliko za to postoje opravdani razlozi (vremenske prilike, nepredviđene situacije, zabrana gradnje) bez dodatnih troškova.

NARUČILAC će, u zavisnosti od opravdanosti razloga za podnošenje zahtjeva za produženje roka, odlučiti o produženju datuma završetka radova odmah po donošenju pismenog zahtjeva ponuđača sa kojim bude zaključen ugovor sa obrazloženjem.

Ako ponuđač sa kojim bude zaključen ugovor ne podnese zahtjev produženja roka za izvođenje radova ili ga ne podnese blagovremeno, predviđeni datum završetka radova neće se mijenjati.

**Otklanjanje nedostataka u garantnom roku**

Ponuđač sa kojim bude zaključen ugovor je dužan da, bez nadoknade, u ugovorenom garantnom roku izvede radove kojim se otklanjaju nedostaci na predmetnom objektu.

Ukoliko ponuđač sa kojim bude zaključen ugovor odbije da izvede radove iz prethodnog stava ili ih vrši neblagovremeno i nestručno, naručilac će aktivirati garanciju za otklanjanje nedostataka u garantnom roku.

- Nacrt i obračun troškova, proba, stručni nadzor, uslovi preuzimanja, kao i svi izvedeni radovi vršiće se u skladu sa: Ugovornom dokumentacijom (građevinske knjige i građevinski dnevnik); Zakonom o planiranju prostora i izgradnji objekata ("Sl. list CG", br. 64/20, 44/20 i 63/18, 11/19 i 82/20); Zakonom o zaštiti i spašavanju („Sl. list RCG br. 13/2007); Pravilnikom o načinu i postupku vršenja stručnog nadzora, Pravilnikom o načinu vođenja i sadržini građevinskog dnevnika, građevinske knjige i knjige inspekcije, Pravilnikom o izmjeni i dopuni pravilnika o načinu vršenja tehničkog pregleda, Zakonom o državnom premjeru i katastru nepokretnosti ("Službeni list Republike Crne Gore", br. 029/07 od 25.05.2007, Službeni list Crne Gore", br. 073/10 od 10.12.2010, 032/11 od 01.07.2011, 040/11 od 08.08.2011, 043/15 od 31.07.2015, 037/17 od 14.06.2017, 037/17 od 14.06.2017, 017/18 od 20.03.2018).

**Viša sila**

Ukoliko poslije zaključenja Ugovora nastupe okolnosti više sile koje dovedu do ometanja ili onemogućavanja izvršenja ugovornih obaveza, rokovi izvršenja obaveza ugovornih strana će se produžiti za vreme trajanja više sile. Viša sila podrazumijeva ekstremne i vanredne događaje koji se ne mogu predvidjeti, koji su se dogodili bez volje i uticaja ugovornih strana i koji nijesu mogli biti spriječeni od strane pogođene višom silom. Višom silom mogu se smatrati poplave, zemljotresi, požari, politička zbivanja (rat, neredi većeg obima, štrajkovi), imperativne odluke vlasti (zabrana prometa uvoza i izvoza, zabrana kretanja) i sl.

Ugovorna strana pogođena višom silom, odmah će u pisanoj formi obavijestiti drugu stranu o nastanku nepredviđenih okolnosti i dostaviti odgovarajuće dokaze.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

2) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**Javno preduzeće za upravljanje morskim dobrom Crne Gore**

Broj: Broj: 0204 – 786/3

Budva, 22.03.2021. god.

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 21 iz Plana javne nabavke broj: *0204-225/3 od 29.01.2021.* godine za nabavku, izgradnja i uređenje šetališta na Jazu, od postojećeg definisanog šetališta, obalnim zidom ispod katastarske parcele broj 70 K.O. Prijevor I do zapadnog kraja plaže Jaz na katastarskoj parceli broj 96 K.O. Prijevor I (sektor 42 po PPOP) u dužini od cca 226 m, opština Budva nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Mladen Mikijelj

 *s.r.*

Službenica za javne nabavke i članica komisije za sprovođenje postupka javne nabavke

Mirjana Radičević, dipl. ing. org. rada

 *s.r.*

Lice koje je učestvovalo u planiranju javne nabavke Sreten Vukićević, dipl. ing. arhitekture

 *s.r.*

 Član komisije za sprovođenje postupka javne nabavke Rajko Radulović, dip.ing.građevinarstva

 s.r.

Član komisije za sprovođenje postupka javne nabavke Nebojša Krivokapić, dipl. pravnik

 *s.r.*

Član komisije za sprovođenje postupka javne nabavke Boris Rajman,dipl.elekt. ing.

 *s.r.*

Član komisije za sprovođenje postupka javne nabavke Marija Vujović,dipl.pravnica.

 s.r.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)